
REFERAT DE APROBARE
la proiectul de hotărâre privind analiza stadiului de înscriere a datelor în Registrul agricol al comunei Sudiți, jud.Ialomița pentru trimestrul IV al anului 2025 și stabilirea măsurilor pentru eficientizarea acestei activități
Potrivit normelor tehnice în vigoare privind completarea registrului agricol, trimestrial, în ședința consiliului local, prin grija primarului, se realizează analiza stadiului de înscriere a datelor în registrul agricol și se stabilesc, prin hotărâre, măsuri pentru eficientizarea acestei activități.
În acest sens, a fost întocmit raportul de specialitate al Compartimentului Registrul Agricol din cadrul aparatului de specialitate al primarului, înregistrat cu nr. ........./......, care prezintă în detaliu stadiul înscrierii datelor în registrul agricol al comunei Sudiți pentru trimestrul IV al anului 2025, precum și programul de măsuri propus pentru eficientizarea acestei activități, anexat proiectului de hotărâre.
Adoptarea hotărârii este necesară pentru îndeplinirea obligației legale de analiză trimestrială a stadiului registrului agricol și pentru aprobarea, la nivelul autorității deliberative, a măsurilor organizatorice menite să asigure înscrierea corectă, completă și la zi a datelor, în beneficiul cetățenilor și al instituțiilor care utilizează aceste informații.
Proiectul de hotărâre are la bază următoarele prevederi legale:
1. art. 1 alin. (1) și alin. (6), art. 2-art. 4 și art. 6 din Ordonanța Guvernului nr. 28/2008 privind registrul agricol, cu modificările și completările ulterioare;
1. Hotărârea Guvernului nr. 1.627/2024 privind registrul agricol pentru perioada 2025-2029;
1. art. 7 alin. (4) din anexa la Ordinul comun nr. 51/348/59/765/285/14.633/678/2025 pentru aprobarea Normelor tehnice privind modul de completare a registrului agricol pentru perioada 2025-2029;
1. art. 129 alin. (1), alin. (2) lit. d), alin. (14), art. 139 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Față de cele expuse, în temeiul prevederilor legale menționate, propun Consiliului Local al comunei Sudiți analizarea și adoptarea proiectului de hotărâre, în forma prezentată, însoțit de raportul de specialitate al Compartimentului Registrul Agricol și de programul de măsuri propus.

